CELEX: 62011TN0341
Language: da
Date: 2011-06-30 00:00:00
Title: Sag T-341/11: Sag anlagt den 30. juni 2011 — Ecologistas en Acción-CODA mod Kommissionen

27.8.2011   
            
            
               DA
            
            
               Den Europæiske Unions Tidende
            
            
               C 252/40
            
         Sag anlagt den 30. juni 2011 — Ecologistas en Acción-CODA mod Kommissionen
   (Sag T-341/11)
   2011/C 252/89
   Processprog: spansk
   
      Parter
   
   
      Sagsøger: Ecologistas en Acción-CODA (Madrid, Spanien) (ved advokat J. Doreste Hernández)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens Generalsekretariats stiltiende afgørelse — idet Kommissionen ikke svarede inden for fristen — om afslag på aktindsigt i de dokumenter, der blev ansøgt om i forbindelse med proceduren GESTDEM 2011/6, annulleres
            
         
               —
            
            
               ECOLOGISTAS EN ACCION erklæres berettiget til at få aktindsigt i de ønskede dokumenter, der derfor er givet uberettiget afslag på:
               
                           a)
                        
                        
                           Summary by the Spanish Ministry of Environment of the information submitted to the European Commission concerning the environmental assessment of the construction of the Granadilla Port, transmitted to the Permanent Representation of Spain to the European Union on 4 November 2005,
                        
                     
                           b)
                        
                        
                           Afklarende note med complementary information by Gobierno de Canarias, November 2005
                        
                     
                           c)
                        
                        
                           Alternative analysis concerning the location of the Granadilla Port by Gobierno de Canarias, July 2005.
                        
                     
         
               —
            
            
               Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Baggrunden for den foreliggende sag er en ansøgning om aktindsigt i dokumentation af miljømæssig karakter, hvorpå Europa-Kommissionen meddelte stiltiende afslag.
   Der blev givet afslag på aktindsigt i tre dokumenter, som den spanske forvaltning har forelagt for Kommissionen med henblik på dennes udtalelse i henhold til artikel 6, stk. 4, i Rådets direktiv 92/43/EØS af 21. maj 1992 om bevaring af naturtyper samt vilde dyr og planter (EFT L 206, s. 7) i forbindelse med konstruktionen af en havn i Granadilla (Tenerife, Spanien).
   Til støtte for søgsmålet har sagsøgeren anført to anbringender.
   
               1)
            
            
               Det første anbringende vedrører tilsidesættelse af Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter (EFT L 145, s. 43).
               
                           —
                        
                        
                           Det anføres i den henseende, at sagsøgte ikke skriftligt har oplyst ECOLOGISTA EN ACCION om begrundelsen for afslaget på aktindsigt i de tre ønskede dokumenter og har overladt det til Kongeriget Spanien at træffe afgørelse om aktindsigt i de nævnte dokumenter, idet disse ikke er omfattet af nogen af undtagelserne i artikel 4, stk. 1, 2 og 3, i den nævnte forordning.
                        
                     
         
               2)
            
            
               Det andet anbringende vedrører overtrædelse af Europa-Parlamentets og Rådets forordning (EF) nr. 1367/2006 af 6. september 2006 om anvendelse af Århus-konventionens bestemmelser om adgang til oplysninger, offentlig deltagelse i beslutningsprocesser samt adgang til klage og domstolsprøvelse på miljøområdet på Fællesskabets institutioner og organer (EUT L 264, s. 13).
               
                           —
                        
                        
                           Ifølge sagsøgeren udgør et stiltiende afslag en overtrædelse af forordningens bogstav og ånd og af Århuskonventionen, idet de tre ønskede dokumenter vedrører »miljømæssige oplysninger«.